biswa921/hiwiki-latest-pages-articles-raw huggingface dataset:
तमग़ा

thumb|230px|क्रीमियाई तातारों का पारम्परिक तमग़ा
thumb|260px|भारत के कुषाण सम्राट कनिष्क का तमग़ा
तमग़ा (मंगोल: Тамга, अंग्रेजी: Tamgha) मध्य एशिया, मंगोलिया और उसके आसपास के इलाक़ों में बसने वाले प्राचीन ख़ानाबदोश क़बीलों की संस्कृति में विशेष मोहरों और चिह्नों को कहा जाता था। यही शब्द इन लोगों से सम्पर्क रखने वाली बहुत सी अन्य संस्कृतियों में प्रवेश कर गया, जिनमें भारतीय उपमहाद्वीप, ईरान, तुर्की और कुछ अन्य देश शामिल हैं। हिन्दी में 'तमग़ा' शब्द का मतलब प्रमाण के रूप में दिए जाने वाले किसी भी विशेष चिह्न के लिए प्रयोग होता है, मसलन खेल में जीतने पर प्रमाण के रूप में मिलने वाले पदक (मेडल) को अक्सर 'तमग़ा' कहा जाता है। पारम्परिक रूप से सरकारी शुल्क अदा करने पर या अन्य सरकारी दस्तावेज़ों पर लगने वाली मोहर को भी उत्तर भारत में 'तमग़ा' कहा जाता था।A Dictionary Hindustani and English, John Shakespear, Parbury, Allen & Co, 1834, ... tamgha, s.m. 1. A stamp on gold, silver, &c. or a brand or mark on an animal. 2. A tax on travellers. 3. A royal grant or charter ...विद्यार्थी हिन्दी शब्दकोष, मीनाक्षी अग्रवाल, वीरेंद्र नाथ मंडल, पृष्ठ ९८, राजकमल प्रकाशन, २००४, आई॰ऍस॰बी॰ऍन॰ ९७८८१२६७०९२७४, ... तमग़ा पु॰ पदक, मैडल ...

 उच्चारण 
'तमग़ा' में बिंदु-वाले 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 उदाहरण 
यह कुछ ओग़ुज़​ तुर्की क़बीलों के तमग़े हुआ करते थे -

 इन्हें भी देखें 
 मंगोल भाषा

 सन्दर्भ 

श्रेणी:मंगोल भाषा के शब्द
श्रेणी:हिंदी शब्द
श्रेणी:फ़ारसी शब्द
श्रेणी:चिन्ह
अधिदेवता

thumb|सेशात, जो प्राचीन मिस्र में ज्ञान और लिखाई की अधिदेवी थीं
अधिदेवता या अधिदेवी ऐसे देवता या देवी को कहते हैं। जो किसी स्थान, परिवार, गाँव, शहर, व्यक्ति, राष्ट्र, व्यवसाय या अन्य चीज़ का रक्षक होने के लिए विशेष मान्यता रखता हो। उदाहरण के लिए हिन्दू धर्म में ज्ञान की अधिदेवी सरस्वती हैं।

 अन्य भाषाओँ में 
अंग्रेज़ी में अधिदेवता या अधिदेवी को 'ट्यूटेलरी' (tutelary) कहा जाता है।A Dictionary, Sanskrit and English: Together with a Supplement, Grammatical Appendices and Index, Serving as an English-Sanskrit Vocabulary, Horace H. Wilson, Theodor Goldstücker, pp. 55, Asher, 1864, ... अधिदेवता ... A tutelary or presiding divinity ...

 हिन्दू धर्म में 
हिन्दू धर्म में कई प्रकार के अधिदेव हुआ करते हैं। गाँवों के अधिदेवों को 'ग्राम देवता' भी कहा जाता है। परिवारों के अधिदेवों को 'कुलदेवता' और 'इष्टदेवता' कहा जाता है। किसी प्रान्त या समुदाय के देवता को 'लोकदेवता' कहा जाता है।

 प्राचीन रोम में 
प्राचीन रोम की सभ्यता में अधिदेव हुआ करते थे। मसलन लानूवियम (Lanuvium) शहर की कुलदेवी जूनो (Juno) थीं।A Critical History of Early Rome: From Prehistory to the First Punic War, Gary Forsythe, University of California Press, 2006, ISBN 978-0-520-24991-2, ... Juno was the goddess of youthful vigor and maturation ... She was likewise the tutelary deity of the Latin town of Lanuvium and the Etruscan city of Veii ...

 इन्हें भी देखें 
 देवता

 सन्दर्भ 

श्रेणी:देवी-देवता
श्रेणी:धर्म
फ़रवहर

thumb|230px|फ़रवहर का चिह्न
thumb|230px|असीरियाई देवता अशूर, जिस से फ़रवहर का चिह्न विकसित हुआ
फ़रवहर, जिसे प्राचीन फ़ारसी में प्रवहर लिखते थे,The Encyclopedia Iranica gives several Middle Iranian renderings: fraward, frawahr, frōhar, frawaš, frawaxš. The form frawahr reflects the Pazend dibacheh form, corresponding to Book Pahlavi prʾwhr). पारसी पंथ  का सब से अधिक पहचाने जाने वाला चिह्न है। बीसवीं सदी में ईरान पर राज करने वाले पहलवी राजवंश ने इसे अपने साम्राज्य का और ईरानी राष्ट्र का चिह्न भी चुना था। इसमें एक परों वाले चक्र के बीच एक राजसी आकृति का दाढ़ी वाला व्यक्ति दर्शाया जाता है।

 फ़्रवशी से सम्बन्ध 
अवस्ता (पारसी ग्रन्थ) में 'फ़्रवशी' दिव्य रक्षक-आत्मा को कहते हैं। इसके विपरीत 'उर्वन' वह आत्मा होती है जो संसार में अच्छे-बुरे की अनंत लड़ाई में अच्छाई के  लिए लड़ने भेजी जाती है। यह मान्यता है कि शारीरिक मृत्यु के चार दिन बाद उर्वन फ़्रवशी को लौट जाती है और संसार में हुए अपने अनुभवों को फ़्रवशी को दे देती है। 'फ़रवहर' शब्द इसी 'फ़्रवशी' शब्द से उत्पन्न हुआ है और आधुनिक सोच है कि यह चिह्न उसी रक्षक आत्मा को दर्शाती है।Angels: A Very Short Introduction, David Albert Jones, pp. 11, Oxford University Press, 2011, ISBN 978-0-19-954730-2, ... For example, the most common modern symbol for Zoroastrianism, a winged human figure (termed a faravahar because it is supposed to represent a fravashi), is in some ways a modern invention. Though the symbol is ancient, the name is modern ... ध्यान दें कि 'फ़्रवशी' शब्द 'फ़्रवर्ती' का एक रूप है, क्योंकि 'र्त' अवस्ताई भाषा में अक्सर 'श' बन जाता था। 

 चिह्न की उत्पत्ति 
पर-युक्त चक्र या पर-युक्त सूर्य का चिह्न मध्य पूर्व के क्षेत्र में प्राचीनकाल से प्रयोग होता आया है। यह कांस्य युग की मोहरों में भी देखा जा सकता है। कुछ समय बाद इस चक्र के अन्दर एक मनुष्य की आकृति भी डाली जाने लगी थी। असीरियाई लोगों के लिए यह उनके अशूर (ܐܫܘܪ, Ashur) नामक देवता का रूपांकन था। यह फ़रवहर के चिह्न का स्रोत होने के बावजूद यह ज्ञात नहीं है कि जिन ईरानी विद्वानों ने इस चिह्न का प्रयोग पारसी पंथ  में आरम्भ किया। वे इस चिह्न के साथ क्या मतलब जोड़ते थे। इतना ज़रूर है कि ईरान में इसे सबसे पहले शाही शिलालेखों में देखा गया इसलिए शायद यह 'ख़्वारनाह​' का प्रतीक रहा हो। 'ख़्वारनाह​' (khvarenah) शब्द का मतलब पारसी धर्म-ग्रंथों में 'सम्राट की दिव्य महानता' निकलता है, यानि वह दिव्य महानता जो किसी शासक या सम्राट के साथ जुड़कर उसकी सहायता करे। संभव है कि फ़रवहर इन शिलालेखों में सम्राट की फ़्रवशी दर्शा रहा हो।Omnibus IV: The Ancient World, Veith, Wilson, Fischer, Veritas Press, 2009, ISBN 978-1-932168-86-0, ... In a Persian version of the emperor cult, the faravahar symbolized the winged sun in Zoroastrianism and also the divine authority of the king ...

 इन्हें भी देखें 
 पारसी पंथ 
 अवस्ताई भाषा

 सन्दर्भ 

श्रेणी:पारसी धर्म
श्रेणी:धार्मिक चिह्न
श्रेणी:ईरान की संस्कृति
श्रेणी:ईरान का इतिहास
निव्ख़ लोग

thumb|230px|निव्ख़ों का एक समूह
thumb|230px|अपनी पारम्परिक वेशभूशा में दो निव्ख़ शिकारी
निव्ख़ या निव्ख़ी (रूसी भाषा: Нивхи, अंग्रेज़ी: Nivkh) या गिल्यक एक मानव समुदाय है जो रूस के सूदूर-पूर्व में साख़ालिन द्वीप और ख़ाबारोव्स्क क्राय में अमूर नदी के सागर से मिल जाने वाले क्षेत्र में रहता है। यह इस क्षेत्र के प्राचीनतम निवासी माने जाते हैं। प्राचीनकाल में यह गर्मियों में समुद्र-तटों के पार और सर्दियों में तटों से हटकर नदी-झरनों के पास मछुआरों और शिकारियों का जीवन व्यतीत करते थे। सन् २००२ की रूसी जनगणना में इनकी अनुमानित आबादी केवल ५,२८७ गिनी गई थी। इनकी भाषा बिलकुल पृथक है और इसका किसी भी अन्य ज्ञात भाषा से सम्बन्ध नहीं, हालांकि इस भाषा के अन्दर चार ज्ञात उपभाषाएँ हैं।Prehistoric Hunter-Gatherers of the Baikal Region, Siberia: Bioarchaeological Studies of Past Life Ways, University of Pennsylvania Press, 2010, ISBN 978-1-934536-11-7, ... The relic populations—such as Kets, Yukagirs, Nivkhs, Koryaks, and Chukchi, which are also considered to be linguistic isolates (Levin and Potapov 1964; Fitzhugh and Crowell 1998)—may represent the remnants of older ethnic groups or populations that were pushed into the peripheral areas of Siberia as groups with new subsistence strategies (eg, reindeer herding) moved into their former territories (Levin and Potapov 1964; Simchenko 1976) ...

 नाम का उच्चारण 
'निव्ख़' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इतिहास 
माना जाता है कि निव्ख़ों के पूर्वज साइबेरिया में बायकल झील से पूर्व में आज से १०,००० साल से भी पहले पहुंचे। निव्ख़ों के बाद इस क्षेत्र में बहुत सी अन्य जातियाँ आई जिनसे निव्ख़ों को बहुत हानि हुई। पहले यहाँ तुन्गुसी लोग आए, जिनके एक मान्छु-नामक समुदाय ने निव्ख़ों से लगान लेना शुरू कर दिया। १९वीं सदी तक इस इलाक़े में रूसी साम्राज्य का क़ब्ज़ा हो गया और रूसी कोज़ाकों ने निव्ख़ ज़मीनों को अपना बनाकर निव्ख़ों को एक छोटा-सा निर्धन अल्पसंख्यक समुदाय बना छोड़ा। आधुनिक युग में बहुत से निव्ख़ों ने रूसी रहन-सहन और खान-पान अपना लिया है। धार्मिक दृष्टि से अधिकतर निव्ख़ ओझा प्रथा में विशवास रखते हैं हालांकि कुछ ने रूसी ईसाई धर्म अपना लिया है।

 इन्हें भी देखें 
 साख़ालिन
 ख़ाबारोव्स्क क्राय
 साइबेरिया
 तुन्गुसी लोग

 सन्दर्भ 

श्रेणी:साख़ालिन
श्रेणी:ख़ाबारोव्स्क क्राय
श्रेणी:साइबेरिया
श्रेणी:रूस की जातियाँ
स्लावी भाषाएँ

thumb|230px|
स्लावी भाषाएँ या स्लावोनी भाषाएँ हिन्द-यूरोपीय भाषा परिवार की एक उपशाखा है जो पूर्वी यूरोप, बाल्कन क्षेत्र और उत्तरी एशिया के साइबेरिया क्षेत्र में बोली जाती हैं। स्लावी भाषाएँ बोलने वाली मूल जातियों को स्लाव लोग कहा जाता है।

 शाखाएँ 
आमतौर पर भाषावैज्ञानिक स्लावी भाषाओँ को तीन उपपरिवारों में विभाजित करते हैं -Constituent Order in the Languages of Europe, Typology of Languages in Europe (Project), Walter de Gruyter, 1998, ISBN 978-3-11-015152-7, ... There are 14 extant Slavic languages which are typically grouped into three branches: west, east and south ...
 पूर्वी स्लावी भाषाएँ - जिसमें रूसी भाषा, यूक्रेनी भाषा और बेलारसियन भाषा शामिल हैं
 पश्चिमी स्लावी भाषाएँ - जिसमें पोलिश भाषा, चेक भाषा और स्लोवाक भाषा शामिल हैं
 दक्षिणी स्लावी भाषाएँ - जिसमें बुल्गारियाई भाषा, मेसिडोनियन भाषा, सर्बी क्रोएशियन भाषा और स्लोवेनियाई भाषा शामिल हैं

 इन्हें भी देखें 
 स्लाव लोग
 अंतरस्लाव भाषा
 पुराने चर्च स्लाव भाषा

 सन्दर्भ 

 
श्रेणी:रूस की भाषाएँ
श्रेणी:यूरोप की भाषाएँ
तुलसी पीठ

तुलसी पीठ सेवा न्यास जानकी कुंड, चित्रकूट, मध्य प्रदेश में स्थित एक भारतीय धार्मिक और सामाजिक सेवा संस्था है। इसे हिंदू धार्मिक नेता जगद्गुरु रामभद्राचार्य द्वारा २ अगस्त १९८७ को स्थापित किया गया था। रामभद्राचार्य का मानना है कि जहाँ पर यह पीठ स्थित है, उस जगह रामायण के अनुसार, राम ने अपने भाई भरत को अपनी चरण पादुका (खड़ाऊ) दी थी।नागर २००२, प्र . ९१. यह प्रसिद्ध कवि संत तुलसीदास के नाम पर है।

तुलसी पीठ के परिसर में जगद्गुरूजी का पावन निवास, राघव सत्संग भवन नामक एक संलग्न सभामण्डप सहित काँच मंदिर नामक एक देवालय, एक छोटी गौशाला, नेत्रहीन विकलांग छात्रों के लिए एक विद्यालय, मानस मंदिर नामक एक देवालय जिसकी अंदरूनी दीवारों पर रामचरितमानस उत्कीर्ण है और जिसमे रामचरितमानस के 16 दृश्यों के चल-प्रतिरूप की प्रदर्शनी है।नागर २००२, प्र. ९२. वहाँ जगद्गुरु रामभद्राचार्य विकलांग विश्वविद्यालय के छात्रों के लिए एक छात्रावास भी है।

तुलसी पीठ की गतिविधियों में संस्कृत और हिन्दी के हिंदू धार्मिक ग्रंथों का प्रसार और अध्ययन, गायों और साधुओं की सेवा, एक मासिक पत्रिका का प्रकाशन और विकलांग व्यक्तियों के लिए सहायता प्रदान शिविरों की व्यवस्था शामिल है। इस संस्थान ने रामभद्राचार्य द्वारा लिखित विभिन्न पुस्तकें को प्रकाशित किया है।नागर २००२, प्र. ८९–९०.दिनकर २००८, प्र. ४०–४३.

 स्थापना 
१९८३ में रामभद्राचार्य (उस समय रामभद्रादास) ने, केवल दूध और फल का आहार लेते हुए और केवल संस्कृत बोलते हुए, चित्रकूट के स्फटिक शिला में, अपना दूसरा छह-माह पायोव्रत रखा। चित्रकूट के युवराज हेमराज सिंह चतुर्वेदी रामभद्राचार्य से प्रभावित हुए और उन्हे जानकी कुंड में मंदाकिनी नदी के साथ ही स्थित एक ८० फीट × ६० फीट की भूमि दान की।दिनकर २००८, प्र. ३१–३२. गीता देवी, रामभद्रादास की ज्येष्ठ बहन, ने उन्हे उस भूखंड पर एक आश्रम बनाने के लिए सम्मत किया। रामभद्रादास ने वहाँ चार कमरों का निर्माण करवाया और वहाँ अक्सर जाना शुरू कर दिया। १९८६ में, उन्होंने इस नवनिर्मित आश्रम में नव-मास पायोव्रत रखा। उन्होंने यहाँ पर अपनी कथाएँ रखना भी शुरू कर दिया।

 सन्दर्भ 
 टीप 

 उद्धृत ग्रंथ 

 
 

 बाहरी कड़ियाँ 

 
 

श्रेणी:सतना ज़िला
जर्मनी में विज्ञान और प्रौद्योगिकी

right|thumb|300px|सन् १९५८ में सोवियत संघ से वापस लौटे जर्मन वैज्ञानिक
विज्ञान और प्रौद्योगिकी के क्षेत्र में जर्मनी की उपलब्धियाँ उल्लेखनीय हैं। अनुसंधान तथा विकास जर्मनी की अर्थव्यवस्था का प्रमुख अंग है। भौतिकी, गणित, रसायन विज्ञान तथा इंजीनियरी आदि विज्ञान के विविध विधाओं में जर्मनी के लोगों ने अत्यन्त महत्वपूर्ण अनुसंधान किये हैं। २०वीं शदी के अधिकांश काल में विज्ञान में जर्मनी को अन्य देशों की अपेक्षा अधिक नोबेल पुर्सकार मिले हैं।

इस देश के उद्योग, विश्वविद्यालय तथा अनुसंधान-संस्थान वैज्ञानिक अनुसंधान को बढ़ावा देते हैं।

 बाहरी कड़ियाँ 
 14952718,00.html जर्मनी में रिसर्च और उससे संबंधित बड़े संस्थान

श्रेणी:जर्मनी में विज्ञान और प्रौद्योगिकी
इलेक्ट्रोमैग्नेटिक पल्स

right|thumb|300px|यूएसए के ऊपर ४०० किमी ऊँचाई पर किसी ईएमपी की तीव्रता
एक इलेक्ट्रोमैग्नेटिक पल्स (), जिसे आम तौर पर इएमपी कहा जाता है, इलेक्ट्रोमैग्नेटिक रेडिएशन की फुहार होती है। यह परमाणु विस्फ़ोट या चुम्बकीय क्षेत्र में आए अचानक बदलाव के कारण उत्पन्न होती है। इसके परिणामस्वरूप उत्पन्न हुई तरंगों के रास्ते में आने वाली हर इलेक्ट्रोनिक वस्तु नष्ट हो जाती है।

सन्दर्भ

इन्हें भी देखें
सूचना युद्ध

 बाहरी कड़ियाँ 
 इलेक्ट्रोमैग्नेटिक पल्स रिस्क्स एंड टेररिज़म
 हाउ इ-बोम्ब्स वर्क
 एनइएमपी एंड न्यूक्लियर प्लांट

श्रेणी:युद्ध प्रौद्योगिकी
जेना

300px|right|thumb|जेना का जेन टॉवर
जेना (Jena) (या 'येना' ; जर्मन उच्चारण : [ˈjeːna])) मध्य जर्मनी का एक नगर है। यह साले (Saale) नदी के किनारे बसा है। इसे 'विश्वविद्यालयों का नगर' कहा जाता है। इसकी जनसंख्या लगभग एक लाख है। 

18वीं सदी में येना की तुलना लंदन और पेरिस से की जाती थी। येना को गोएथे ने कहा था "ज्ञान और विज्ञान का गोदाम"। और इस गोदाम में उस दौर की हर बड़ी शख्सियत ने पांव रखे - हेगेल, फिश्टे, शेलिंग, शिलर और श्लेगल जैसे दिग्गजों ने युनिवर्सिटी में अध्यापन किया और उनके व्याख्यानों को सुनने के लिए ह्योल्डेरलिन, नोवालिस और ब्रेनटानो जैसे महारथी येना में थे। ये लोग जर्मन के क्लासिकी दौर और रोमानवाद के प्रकाशस्तंभ सरीखे थे।

 बाहरी कड़ियाँ 
 4601673,00.html येनाः ज्ञान विज्ञान का भण्डारघर
 Official Homepage of Jena  

श्रेणी:जर्मनी के शहर
जी॰आई॰ जो

अंगूठाकार|action dolls 
अंगूठाकार|GI Joe

जी.आई. जो () खिलोनों के गुड्डों व गुड़ियों की एक शृंखला है जिसका निर्माण हास्ब्रो द्वारा किया गया है। शुरुआती उत्पादन में अमेरिकी सेना की चार टुकडियों के खिलौने मौजूद है जिनमे एक्शन सोल्जर (अमेरिकी थलसेना), एक्शन सेलर (अमेरिकी नौसेना), एक्शन पायलट (अमेरिकी वायुसेना), एक्शन मरीन (अमेरिकी मरीन्स) और बाद में एक्शन नर्स शामिल है। जी.आई शब्द का मतलब है गवर्मेंट इशुडAntelopes, V: The Official 20th Anniversary Salute to G.I. Joe, page 21. Krause Publications, 1994. (अर्थात सरकार द्वारा प्रमाणित) और यह शब्द प्रथम विश्वयुद्ध के बाद अमेरिकी सिपाहियों के लिए आम शब्द बन गया। 

इस शब्द की उत्पत्ति प्रथम विश्वयुद्ध के काल में जाती है जब सेनानियों को मिले उत्पादनों पर "जी.आई" का ठप्पा लागा होता था जिसका मतलब था गैल्वानाईज़ड आयरन।Hugh Rawson  "Why Do We Say "G.I.?,"" American Heritage, April/May 2006.GI - Definitions from Dictionary.com .G.I. - Wordorigins.org . जी.आई जो के विकास के चलते एक नया शब्द "एक्शन फिगर" उभर कर सामने आया। जी.आई जो मुख्यतः बच्चों में बेहद लोकप्रिय रहा और यह अमेरिकी आदर्श खिलौने का प्रतिक बन गया।

जी.आई. जो व्यापारचिन्ह का प्रयोग हास्ब्रो ने डॉ भिन्न खिलौनों की श्रेणियों के लिए किया है। मुख्य 12-इंच के खिलौनों की श्रेणी जिसकी शुरुआत 1964 में हुई थी और असली दिखने वाले एक्शन फिगरों पर आधारित थी। यूनाइटेड किंगडम में इस श्रेणी का लाइसेंस पालीटॉय को दिया गया था और इन्हें एक्शन मैन कहा जाता था। 1982 में इस श्रेणी को पुनः 3¾-इंच के आकार में लॉन्च किया गया और इस बार इनमे वाहन, खेल का सेट और एक बेहद मनोरंजक पार्श्व कहानी जोड़ी गई जो जी.आई. जो की टीम व शैतान कोब्रा के बिच चल रही लड़ाई पर आधारित है जो विश्व पर आतंकवाद के ज़रिए कब्ज़ा करना चाहते है। जिस प्रकार अमेरिकी श्रेणी रियल अमेरिकन हीरो शृंखला में बदल गई उसी प्रकार एक्शन मैन श्रेणी बदल कर एक्शन फ़ोर्स में तब्दील कर दी गई। हालांकि जी.आई. जो टीम के सदस्य सुपरहीरो नहीं है परन्तु उनके पास मार्शल आर्ट्स, हथियारों और विस्फोटकों में महारत हासिल है।

जी.आई. जो को २००४ में अमेरिकी राष्ट्रिय टॉय हॉल ऑफ़ फ़ेम में शामिल कर लिया गया था जो द स्ट्रोंग, रोचेस्टर, न्यू योर्क में स्थित है।

 सन्दर्भ 

 बाहरी कड़ियाँ 
 जी.आई. जो विकी
 जी.आई. जो एंड द एक्शन फिगर

 अधिकृत वेबसाइट 
 जी.आई. जो हास्ब्रो की अधिकृत वेबसाइट
 अधिकृत जी.आई. जो कलेक्टर्स क्लब-हास्ब्रो द्वारा लाइसेंस
 अधिकृत जी.आई. जो कलेक्टर्स कन्वेंशन-हास्ब्रो द्वारा लाइसेंस
 कनेडियाई जी.आई. जो कन्वेंशन-हस्ब्रो कनाडा द्वारा प्रमाणित

श्रेणी:खिलौने
तातार भाषा

thumb|240px|यान्या इमल्यै (विकसित अरबी लिपि) में लिखी तातार भाषा
तातार भाषा (तातार: татар теле, तातार तेले; अंग्रेज़ी: Tatar language) रूस के तातारस्तान और बश्कोरतोस्तान के तातार लोगों द्वारा बोली जाने वाली एक तुर्की भाषा है। मध्य एशिया, युक्रेन, पोलैंड, तुर्की, फ़िनलैंड और चीन में भी कुछ तातार समुदाय इसे बोलते हैं। ध्यान दें कि युक्रेन के क्रीमिया क्षेत्र में एक 'क्रीमियाई तातार' नामक भाषा बोली जाती है जो इस तातार भाषा से भिन्न हैं, हालांकि दोनों भाषाएँ भाषावैज्ञानिक नज़रिए से सम्बन्ध रखती हैं। सन् २००२ में अनुमानित ६५ लाख लोग यह तातार भाषा बोलते थे।Ethnologue entry for Tatar , Ethnologue Languages of the world

 लिपि 
तातार को अधिकतर सिरिलिक लिपि के ज़रिये लिखा जाता है, लेकिन कुछ लोग अरबी लिपि और रोमन लिपि का इस्तेमाल भी करते हैं। तातार लिखने के लिए अरबी लिपि को ज़रा परिवर्तित करना पड़ा था और इस विकसित लिपि को 'यान्या इमल्यै' (яңа имля, Yaña imlâ) कहा जाता है।

 इन्हें भी देखें 
 तातार लोग
 तुर्की भाषाएँ
 तातारस्तान
 बश्कोरतोस्तान

 सन्दर्भ 

श्रेणी:रूस की भाषाएँ
श्रेणी:तुर्की भाषाएँ
श्रेणी:तातार
राष्ट्रीय प्रतिभा खोज परीक्षा

अंगूठाकार|एनटीएसई- परीक्षा 
राष्ट्रीय प्रतिभा खोज परीक्षा ( अथवा एनटीएसई) भारत में राष्ट्रीय-स्तर की छात्रवृत्ति योजना है, जिसमें उच्च बौद्धिक एवं शैक्षिक क्षमता वाले छात्रों की पहचान की जाती है। इसके लिये केवल वे छात्र ही परीक्षा में बैठ सकते हैं, जो दसवीं कक्षा में पढ़ रहे हों। यह राष्ट्रीय शैक्षिक अनुसंधान और प्रशिक्षण परिषद द्वारा संचालित है।

वर्ष 2012-13 से निम्नलिखित नियम लागू है-

एनटीएसई को कक्षा १० के विद्यार्थियों के लिए संचालित किया जाएगा।

छात्रवृत्तियां: संचालित परीक्षा के आधार पर दसवीं कक्षा की परीक्षा में सम्मिलित होनेवाले छात्रों के प्रत्येक समूह में से   १२०० छात्रवृत्तियां दी जायेंगी।

योग्यता: मान्यता प्राप्त स्कूलों की दसवीं कक्षा में पढ़नेवाले छात्र उन राज्यों या संघ शासित प्रदेशों, जहां स्कूल संचालित हैं, द्वारा संचालित जांच परीक्षा में शामिल होने के योग्य हैं। इसमें स्थानीयता का प्रतिबंध नहीं होता है। 

एनटीएसई परीक्षा को दो भागों में बांटा गया है: मानसिक योग्यता परीक्षण और स्कोलास्टिक योग्यता परीक्षा।  पाठ्यक्रम में भौतिकी, रसायन विज्ञान, गणित, सामाजिक अध्ययन और सामान्य ज्ञान जैसे विषय शामिल हैं।

कक्षा ९ और १० में विद्यार्थियों को नामांकन के आधार पर राज्य/संघ राज्य - क्षेत्र हेतु कोटे का अनुपातिक परिकलन किया जाएगा।

कक्षा १० से आगे (कक्षा/पाठ्यक्रम के निरपेक्ष) पढ़ रहे सभी विद्यार्थियों के लिए छात्रवृत्ति की राशि रु. 1250/- प्रतिमाह होगी, अंडरग्रेजुएट्स और पोस्ट-ग्रेजुएट्स के लिए 2000 / - रुपये प्रतिमाह की छात्रवृत्ति, पीएच.डी. को छोड़कर, जहाँ यह यूजीसी प्रतिमानकों के अनुसार प्रदान की जाती है।

वर्तमान योजना के अंतर्गत छात्रवृत्ति अभ्यर्थियों को विज्ञान एवं सामाजिक विज्ञान में डॉक्टोारल स्त़र तक के पाठ्यक्रम एवं संव्यारवसायिक पाठ्यक्रमों में द्वितीय डिग्री स्तकर तक आयुर्विज्ञान और अभियांत्रिकी की पढ़ाई करने के लिए प्रदान की जाती है बशर्ते कि इस विवरणिका में दी गई शर्तों को पूरा किया जाए।

चयन प्रक्रिया
इस छात्रवृत्ति के लिए दो चरणों में चयन-प्रक्रिया अपनाई जाती है। पहले चरण के तहत राज्य स्तरीय परीक्षा आयोजित की जाती है। राज्य स्तरीय परीक्षा में जो छात्र सफल होते हैं, वही एनसीईआरटी द्वारा आयोजित दूसरे चरण की परीक्षा में शामिल हो सकते हैं। सभी राज्यों और केंद्र-शासित क्षेत्रों के छात्रों की संख्या को लेकर कोटा दिया गया है जिसके तहत उतनी ही संख्या में छात्र दूसरे चरण की परीक्षा में शामिल होंगे। किन्तु दूसरे चरण की परीक्षा के बाद छात्रवृत्ति के मामले में किसी तरह के कोटे का प्रावधान नहीं है।

 परीक्षा योजना 
10वीं कक्षा के लिए लिखित परीक्षा का तरीका निम्नलिखित होगा :

पहले चरण की राज्य या संघ शासित प्रदेश में परीक्षा में दो भाग होंगे
 मानसिक योग्यता जांच (मैट) और
 विद्वता योग्यता जांच (सैट), जिसमें सामाजिक विज्ञान, विज्ञान और गणित विषय से प्रश्न पूछे जाते हैं।

दूसरे चरण की राष्ट्रीय स्तर की परीक्षा में-
 मानसिक योग्यता जांच (मैट), 
 विद्वता योग्यता जांच (सैट), जिसमें सामाजिक विज्ञान, विज्ञान और गणित से प्रश्न पूछे जाते हैं।
 साक्षात्कार- राष्ट्रीय स्तर की लिखित परीक्षा में सफल होनेवाले छात्रों को ही साक्षात्कार में आमंत्रित किया जाता है

भारत मंत्रालय के तरफ

इन्हें भी देखें
किशोर वैज्ञानिक प्रोत्साहन योजना

 बाहरी कड़ियाँ 
 राष्ट्रीय प्रतिभा खोज परीक्षा
  National Talent Exam at the official NCERT website.
  The NTSE page at the official NCERT website.
  NCERT decides to remove Interview.

श्रेणी:भारत में छात्रवृत्तियाँ
राम गोपाल यादव

प्रो॰ राम गोपाल यादव (अंग्रेजी: Ram Gopal Yadav, जन्म: 29 जून 1946 सैफई इटावा) समाजवादी पार्टी अध्यक्ष मुलायम सिंह यादव के छोटे भाई है। पेशे से अध्यापक रहे श्री यादव वर्तमान में समाजवादी पार्टी के टिकट पर उत्तर प्रदेश से राज्यसभा के सांसद हैं। वे वर्तमान में समाजवादी पार्टी के राष्ट्रीय प्रवक्ता व महासचिव हैं। प्रो.रामगोपाल यादव के छोटे पुत्र अक्षय यादव 2014 के आमचुनाव में उत्तर प्रदेश के फ़िरोज़ाबाद लोकसभा निर्वाचन क्षेत्र से सांसद सदस्य हैं।

 सन्दर्भ 

 बाहरी कड़ियाँ 
 प्रो॰ राम गोपाल यादव का जालस्थल
 Official biographical sketch in Parliament of India website

श्रेणी:उत्तर प्रदेश
श्रेणी:इटावा
श्रेणी:राज्यसभा सदस्य
श्रेणी:1946 में जन्मे लोग
श्रेणी:जीवित लोग
तेज़

तेज़ २०१२ में बनी हिन्दी एक्शन फ़िल्म है जिसका निर्देशन प्रियदर्शन द्वारा किया गया है। फ़िल्म में अनिल कपूर, अजय देवगन, बोमन ईरानी, कंगना रनाउत, समीरा रेड्डी और ज़ायेद खान मुख्य भूमिकाओं में है। फ़िल्म में दक्षिण फ़िल्म अभिनेता मोहनलाल अतिथि भूमिका में है। फ़िल्म के स्टंट कोरियोग्राफर गेरेथ मिलने है जो फैंटास्टिक 4: राइज़ ऑफ़ द सिल्वर सरफ़र और नैशनल ट्रेजर: बुक ऑफ़ सीक्रेट्स पर कार्य कर चुके है। तेज़ का पूर्व शीर्षक बुलेट ट्रेन था। इसका अधिकृत ट्रेलर ४ जनवरी २०१२ को रिलीज़ किया गया और फ़िल्म को २००० पर्दों पर २७ अप्रैल २०१२ को रिलीज़ किया गया।

फ़िल्म का कथानक अन्य अंग्रेज़ी फ़िल्मों, जैसे द बुलेट ट्रेन और कियानु रीव्स अभिनीत स्पीड पर आधारित है। फ़िल्म को काफ़ी आलोचनाओं का सामना करना पड़ा एयर यह बॉक्स ऑफिस पर अच्छा प्रदर्शन नहीं कर पाई।

 कहानी 
आकाश राणा एक इंज़ीनियर है जो अपनी ब्रिटिश नागरिक पत्नी निकिता के साथ लंदन में रहता है। उसका अवैध तरीके से ब्रिटेन में रहने की जानकारी कोर्ट को पता चलती है जो उसे देश से निकाल देती है। आकाश चार वर्ष पश्चात फिर से बदला लेने की नीयत से देश में प्रवेश करता है और अपने पुराने कर्मचारी आदिल ख़ान अवं मेघा के साथ नुक्सान करने की योजना बनाता है।

 पात्र 
 अजय देवगन - आकाश राणा
 अनिल कपूर - अर्जुन खन्ना
 ज़ायेद खान - आदिल खान
 बोमन ईरानी - संजय रैना
 कंगना राणावत - निकिता राणा
 समीरा रेड्डी - मेघा
 मोहनलाल - शिवन मेनन

 संगीत 

 सन्दर्भ 

 बाहरी कड़ियाँ 

श्रेणी:भारतीय फ़िल्में
श्रेणी:हिन्दी फ़िल्में
श्रेणी:2012 की फ़िल्में
श्रेणी:2012 में बनी हिन्दी फ़िल्म
श्रेणी:साजिद–वाजिद द्वारा संगीतबद्ध फिल्में
भाषा संसाधन के उपकरण

अंगूठाकार|सी++ भाषा 
नीचे की सारणी में प्राकृतिक भाषाओं को संसाधित करने में प्रयुक्त प्रमुख उपकरणों (कम्प्यूटर प्रोग्रामों) की जानकारी है। वस्तुतः ये औजार कम्प्यूटर लाइब्रेरियों, फ्रेमवर्क और अनुप्रयोगों के समूह हैं जो सांकेतिक (सिम्बोलिक), सांख्यिकीय प्राकृतिक भाषा और वाक का संसाधन (processing) करते हैं। प्राकृतिक भाषा संसाधक उपरण (NLP tools) प्रायः वाक्य की पहचान, टोकनीकरण (Tokenization), वाक्यांग संसूचन (POS-tagging), शैलो पार्जिंग (Shallow parsing), लेमटाइजेशन (lemmatisation), आदि कार्य करते हैं।

नामसंगणक-भाषालाइसेंसरचनाकारजालस्थलAntelope framework  C#, विजुअल बेसिक .NET  अनुसंधान हेतु निःशुल्क  प्रोक्सेम (Proxem)  Apertium  C++, Java  GPL  (अनेकानेक)  Cogito   व्यावसायिक  Expert System S.p.A.  Carabao Language Kit  Any COM+ compliant language. Customization is via data entry Commercial with free development tools  Digital Sonata Pty Ltd   DELPH-IN  LISP, C++  LGPL, MIT, ...  Deep Linguistic Processing with HPSG Initiative  Distinguo  C++ Commercial  Ultralingua Inc.  EllogonC / C++LGPLGeorgios PetasisFreeLingC++ GPLUniversitat Politècnica de CatalunyaGeneral Architecture for Text Engineering Java LGPL GATE open source community Graph Expression Java Apache License  Startup huti.ru  Learning Based Java  Java  BSD  Cognitive Computation Group at the University of Illinois  LingPipeJavaroyalty free or commercialAlias-iLinguaStreamJava Free for research  University of Caen, France  Mallet  Java  Common Public License  University of Massachusetts Amherst  MII nlp toolkit Java  LGPL UCLA Medical Imaging Informatics (MII) GroupModular Audio Recognition Framework  Java  BSD  The MARF Research and Development Group, Concordia University  MontyLingua  Python, JavaFree for research MIT  Natural Language Toolkit (NLTK) Python  Apache 2.0   NooJ (based on INTEX).NET Framework-basedFree for researchUniversity of Franche-Comté, FranceOpenNLP  JavaApache License 2.0Online community  Rosette C, C++, Java, .NET  Commercial  Basis Technology  ScalaNLP  Scala  Apache License  David Hall and Daniel Ramage  Stanford NLP JavaGPLThe Stanford Natural Language Processing Group Rasp C++LGPLUniversity of Cambridge, University of Sussex Natural Javascript, NodeJsGPLChris Umbel Text Engineering Software Laboratory (Tesla) JavaEclipse Public LicenseUniversity of Cologne Thinktelligence Delegator JavaCommercialThinktelligence Corporation UIMAJava / C++  Apache 2.0  Apache  VisualText NLP++ / compiles to C++  Free or Commercial  Text Analysis International, Inc WebLab-projectJava LGPL  OW2  UniteXJava & C++ LGPL  Laboratoire d'Automatique Documentaire et Linguistique  The Dragon ToolkitJava GPL  Drexel University  Factorieजावा अपाचे लाइसेंस  मेसाचुसेट्स विश्वविद्यालय  शिल्पा भारतीय भाषा संसाधक औजारपाइथन AGPL  शिल्पा मुक्तस्रोत समुदाय  

 बाहरी कड़ियाँ 
 LingPipe's Competition (short description for every tool)
 Open directory of free NLP software at OpenNLP
 Text Analytics Wiki: Software and Tools (directory apparently up to date)
 GATE plugins chapter (give links or cite really working open source tools)

श्रेणी:प्राकृतिक भाषा संसाधन
तातारस्तान

thumb|240px|तातारस्तान का नक़्शा
तातारस्तान गणतंत्र (रूसी: Респу́блика Татарста́н, रेस्पुब्लिका तातारस्तान; तातार: Татарстан Республикасы, तातारस्तान रेस्पुब्लिकासी; अंग्रेज़ी: Tatarstan Republic) या तातारिया (Тата́рия, Tatariya) रूस का एक संघीय खंड है जो उस देश की प्रशन प्रणाली में गणतंत्र का दर्जा रखता है। यह रूस के वोल्गा संघीय विभाग का हिस्सा है। तातारस्तान की राजधानी काज़ान है जो रूस के सबसे बड़े और सबसे समृद्ध शहरों में से एक है और इसे कभी-कभी 'रूस की तीसरी राजधानी' भी कहा जाता है। इस गणतंत्र का नाम तातार लोगों पर पड़ा है जो यहाँ के मूल निवासी हैं, हालांकि यहाँ रूसी और अन्य जातियों के भी बहुत लोग रहते हैं।

 भूगोल 
तातारस्तान रूस की राजधानी मास्को से ८०० कि० मी० दूर है। इसका क्षेत्र वोल्गा नदी से लेकर कामा नदी (वोल्गा की एक उपनदी) तक विस्तृत है और पूर्व में यूराल पर्वतों तक जाता रहा है।

 इतिहास 
 तुर्की और मंगोल दौर 
७०० से १३०० ईसवी के काल में तातारस्तान के क्षेत्र में तुर्की लोगों का वोल्गा बुल्गारिया (Volga Bulgaria) राज्य हुआ करता था जिसका सन् ९२२ में इस्लामीकरण हो गया। इस राज्य पर की वजह से रूस, ख़ज़र लोगों और किपचक लोगों का दबाव होने के बावजूद यह आज़ाद रहा और इसके यूरोप और मध्य पूर्व के साथ गहरे व्यापारिक सम्बन्ध थे। १२३० के दशक में बातु ख़ान की मंगोल फ़ौजों ने इसे परास्त कर दिया और जो नया मिश्रित समुदाय पैदा हुआ उन्हें 'वोल्गा तातार' (Volga Tatar) के नाम से जाना जाता था। यह लोग तातार भाषा बोलने लगे। १४३० के दशक में यहाँ काज़ान ख़ानत शुरू हुई और इसकी राजधानी काज़ान शहर में थी।

 रूसी साम्राज्य का दौर 
१५२० के दशक में रूस के त्सार इवान भयानक (Ivan the Terrible) ने काज़ान ख़ानत पर हमला किया और १५२२ में काज़ान पर क़ब्ज़ा कर लिया। उसने बहुत से मुस्लिम तातारों को ज़बरदस्ती ईसाई बनाया और १५९३ में इस इलाक़े की सभी मस्जिदें तोड़ दी गई। बहुत से गिरजे बनाए गए लेकिन मस्जिद बनाए पर सख़्त मनाही रही। बहुत अरसे बाद कैथरीन महान के ज़माने में १७६६-१७७० काल में यहाँ पहली मस्जिद बनाने की अनुमति मिली। १९वीं सदी में यहाँ के मुस्लिम समुदाय में जदीद (Джадид, Jadid) नामक विचारधारा फैली। जदीदियों का कहना था कि कट्टरवाद बुरा है, ग़ैर-मुस्लिम समुदायों के लोगों के साथ भाईचारे से रहना चाहिए और पश्चिमी ज्ञान और शिक्षा को अपनाना चाहिए।

 सोवियत संघ और उसके बाद का दौर 
१९१७ में रूस में साम्यवादी (कोम्युनिस्ट) क्रान्ति हुई। रूस के कुछ इलाक़ों में गृह युद्ध छिड़ा, जिस दौरान कुछ तातार राष्ट्रवादियों ने यहाँ एक आज़ाद गणतंत्र चलाने की कोशिश की लेकिन उसका विलय ज़बरदस्ती सोवियत संघ में कर दिया गया। यहाँ सूखा आया जिसमें ४ लाख से ६ लाख के बीच लोग मरे। सोवियत संघ जब टूट रहा था, तब ३० अगस्त १९९० को तातारस्तान ने अपने इलाक़े पर अपना अधिपत्य घोषित कर दिया। एक नया संविधान बनाया गया जिसमें १९९२ में तो तातारस्तान को एक स्वतन्त्र राज्य घोषित किया गया लेकिन २०२२ में जोड़े गए अनुच्छेद १ और ३ के अनुसार तातारस्तान को रूसी संघ का भाग भी घोषित किया गया।

 तातारस्तान के कुछ नज़ारे 

 इन्हें भी देखें 
 तातार लोग
 काज़ान
 रूस के गणतंत्र

 सन्दर्भ 

श्रेणी:रूस के प्रशासनिक विभाग
श्रेणी:रूस के गणतंत्र
श्रेणी:तातार
श्रेणी:तातारस्तान
शब्दमणिदर्पण

शब्दमणिदर्पण (कन्नड: ಶಬ್ದಮಣಿದರ್ಪಣ) केसिराज द्वारा सन् १२६० में रचित कन्नड व्याकरण का ग्रंथ है।

श्रेणी:कन्नड व्याकरण
श्रेणी:कन्नड साहित्य
ओग़ुज़ भाषाएँ

thumb|230px|विभिन्न ओग़ुज़ तुर्की भाषाओँ का विस्तार
ओग़ुज़​ भाषाएँ (Oghuz languages), जिन्हें दक्षिण-पश्चिमी तुर्की भाषाएँ (Southwest Turkic languages) भी कहा जाता है, तुर्की भाषा परिवार की एक प्रमुख उपशाखा हैं जो दक्षिण-पूर्व यूरोप के बाल्कन क्षेत्र से लेकर चीन तक लगभग १५ करोड़ लोगों द्वारा बोली जाती हैं। तुर्की भाषा और अज़रबेजानी भाषा दोनों ओग़ुज़​ भाषाएँ हैं।The Languages and Linguistics of Europe: A Comprehensive Guide , Walter de Gruyter, pp. 160, 2011, ISBN 978-3-11-022026-1, ... The Oghuz languages of Europe Oghuz or Southwest Turkic is the branch with most speakers and the largest single language Turkish (= Trk), which has approximately 70 million native speakers in Turkey, Cyprus, the Balkan countries, and North-western Europe ...

 नाम का उच्चारण 
'ओग़ुज़​' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 इन्हें भी देखें 
 तुर्की भाषाएँ
 तुर्क लोग

 सन्दर्भ 

श्रेणी:तुर्की भाषाएँ
श्रेणी:भाषा-परिवार
श्रेणी:स्वर सहयोगी भाषाएँ
ओग़ुर भाषाएँ

thumb|230px|सन् १८०० के लगभग छपी विश्व की पहली चुवाश भाषा की किताब - चुवाश दुनिया की इकलौती जीवित ओग़ुर भाषा है
ओग़ुर​ भाषाएँ (Oghur languages), जिन्हें बुल्गार भाषाएँ (Bulgar languages) भी कहा जाता है, तुर्की भाषा परिवार की एक उपशाखा हैं। यह दक्षिण-पूर्वी यूरोप के वोल्गा बुल्गारिया (Volga Bulgaria) नामक राज्य में बोली जाती थी लेकिन आधुनिक काल में इस शाखा की केवल एक ही भाषा, चुवाश भाषा, जीवित है। ऐतिहासिक नज़रिए से बहुत से ख़ज़र लोग और यूरेशियाई आवार लोग जैसे समुदाय भी ओग़ुर​ भाषाएँ बोलते थे लेकिन यह समय के साथ विलुप्त हो गई।Salar: A Study in Inner Asian Language Contact Processes, Arienne M. Dwyer, pp. 29, Otto Harrassowitz Verlag, 2007, ISBN 978-3-447-04091-4, ... Early on, the so-called Oghur or Bulghar branch in the west split off from Common Turkic; Chuvash, spoken in the mid- Volga region, is the only surviving Oghur member ... कृपया ध्यान दें कि उइग़ुर भाषा का नाम ओग़ुर​ भाषा परिवार से मिलने के बावजूद वह इस भाषा-परिवार की सदस्य नहीं है हालाँकि वह एक तुर्की भाषा ज़रूर है।

 नाम का उच्चारण 
'ओग़ुर​' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 इन्हें भी देखें 
 चुवाश भाषा
 तुर्की भाषाएँ
 तुर्क लोग

 सन्दर्भ 

श्रेणी:तुर्की भाषाएँ
श्रेणी:भाषा-परिवार
श्रेणी:स्वर सहयोगी भाषाएँ
अंतिम घंटी

thumb|240px|१९६८ में स्वेर्दलोव्स्क शहर के एक विद्यालय में अंतिम घंटी समारोह
अंतिम घंटी (Last Bell), जिसे रूसी भाषा में पोसलेदन्यी ज़्वोनोक​ (Последний звонок) कहते हैं, रूस और भूतपूर्व सोवियत संघ से उत्पन्न होने वाले अन्य देशों के विद्यालयों में एक ख़ुशी मानाने का समारोह होता है जो आध्यात्मिक वर्ष के अंत में पढ़ाई ख़त्म होने पर लेकिन इम्तिहानों के शुरू होने से पहले आयोजित किया जाता है। आमतौर पर यह हर साल २५ मई को मनाया जाता है। जो विद्यार्थी विद्यालय से उत्तीर्ण होकर उसे छोड़ने वाले होते हैं वे अपनी स्कूल की वर्दियों में या फिर औपचारिक अच्छे वस्त्रों में बनठन कर समारोह में हिस्सा लेते हैं। १९९० के दशक से लड़कियों के लिए सोवियत-शैली की स्कूली वर्दियाँ पहनकर आना प्रथा बन गयी है और वे अक्सर सफ़ेद तहबन्द (एप्रन) पहने और बालों में सफ़ेद फ़ीते (रिबन) बांधे आती हैं।

इस समारोह में इन विद्यार्थियों के लिए पहली कक्षा के किसी बच्चे द्वारा यादगार के लिए एक अंतिम बार स्कूल की घंटी बजाई जाती है। अक्सर यह विद्यालय की सबसे छोटी बच्ची होती है जिसे विद्यालय से उत्तीर्ण होने वाला सबसे बड़ा लड़का अपनी गोद में उठाकर घंटी तक ले जाता है।Children's World: Growing Up in Russia, 1890-1991 , Catriona Kelly, pp. 515, Yale University Press, 2007, ISBN 978-0-300-11226-9, ... In the course of time, the occasion, known as 'The Last Bell', become associated with numerous other rituals ... particularly concentrated on one group of pupils, in this case those who had just completed their ten-year stint of education and were about to sit their examinations. An important part of the ceremony was the ringing of the bell itself, which in some schools was done by the smallest female pupil, who was carried to the bell in the arms, or on the shoulder, of the tallest school-leaver ...

 इन्हें भी देखें 
 रूस
 सोवियत संघ

 सन्दर्भ 

श्रेणी:रूस की संस्कृति
श्रेणी:युक्रेन की संस्कृति
श्रेणी:सोवियत संघ की संस्कृति
श्रेणी:मध्य एशिया की संस्कृति
श्रेणी:विदाई समारोह
श्रेणी:शिक्षा-सम्बन्धी समारोह
आर एल सी परिपथ

right|thumb|300px|श्रेणीक्रम में जुड़े हुए R, L, C.
right|thumb|300px|इस परिपथ में R, L, C श्रेणीक्रम में जुड़े हुए हैं।
right|thumb|300px|समान्तर क्रम में जुड़े हुए संधारित्र और प्रेरकत्व; दाहिनी तरफ का परिपथ, बाईं तरफ के परिपथ का तुल्य परिपथ है।

आरएलसी परिपथ (RLC circuit) से अभिप्राय उस परिपथ से है जो प्रतिरोध (R), प्रेरकत्व (L) तथा संधारित्र (C) के श्रेणीक्रम या समान्तरक्रम संयोजन (connection) से बना हो। यह संयोजन वास्तव में LC दोलित्र (आसिलेटर) की तरह का एक हार्मोनिक फिल्टर है जिसमें R की उपस्थिति दोलनों का क्षय (damp) करती है। दूसरे शब्दों में यह कह सकते हैं कि शुद्ध LC परिपथ, RLC परिपथ का एक विशेष रूप (या शुद्ध रूप) है जिसमें प्रतिरोध (या डम्पिंग) शून्य हो।

यह परिपथ अत्यन्त उपयोगी है। दोलित्रों (oscillator circuit) में विविध प्रकार से इसका उपयोग होता है। रेडियो रिसिवरों और टेलीविजन में यह ट्यूनिंग (tuning) के काम आता है। RLC परिपथ को एलेक्ट्रॉनिक फिल्टर की भाँति प्रयोग किया जाता है और इससे बैण्ड-पास फिल्टर, बैण्ड-रिजेक्ट फिल्टर, लो-पास-फिल्टर या हाई-पास-फिल्टर बनाये जा सकते हैं। जब इसे ट्यूनिंग के काम में लिया जाता है तब यह बैण्ड-पास-फिल्टर की तरह काम करता है।

R, L और C इन तीनों अवयवों को भिन्न-भिन्न प्रकार से जोड़कर परिपथ बनाये जाते हैं। इनमें से दो परिपथ सबसे सरल हैं -
(1) RLC तीनों श्रेणीक्रम में जुड़े हों, और
(२) RLC तीनों समान्तरक्रम में जुड़े हों। 
इन दोनों परिपथों का विश्लेषण अपेक्षाकृत बहुत आसान है और बिना कम्युटर के भी आसानी से विश्लेषित किया जा सकता है। किन्तु RLC के कुछ ऐसे संयोजन (कम्बिनेशन) भी हैं जिनका बहुत ही अधिक व्यावहारिक महत्त्व है और वे विश्लेषण की दृष्टि से कठिन हैं।  इससे वरण कारी परिपथ भी कहते हैं इससे हम रेडियो की फ्रीक्वेंसी सेट कर सकते हैं।

 इन्हें भी देखें
 एलसी परिपथ
 अनुनाद
 एलेक्ट्रॉनिक फिल्टर
 फिल्टर (संकेत प्रसंस्करण)

श्रेणी:एनालॉग परिपथ
श्रेणी:एलेक्ट्रॉनिक फिल्टर
जन्नत 2

जन्नत 2 एक हिन्दी जुर्म थ्रिलर फ़िल्म है जो २००८ में बनी हीट फ़िल्म जन्नत का अगला भाग है। फ़िल्म का निर्देशन कुणाल देशमुख द्वारा व निर्माण महेश भट्ट और मुकेश भट्ट द्वारा किया गया है। फ़िल्म में इमरान हाश्मी, रणदीप हूडा, इमरान ज़ाहिद और ईशा गुप्ता मुख्य भूमिकाओं में है। फ़िल्म की कहानी दिल्ली में गैरकानूनी हथियारों के विवाद पर आधारित है। इसकी पहली झलक १५ मार्च २०१२ को अनावृत की गई थी और फ़िल्म को ४ मई २०१२ को रिलीज़ किया गया। यह फ़िल्म २००५ में बनी अंग्रेज़ी फ़िल्म लॉर्ड ऑफ़ वॉर पर आधारित है जिसमे निकोलस केज मुख्य भूमिका में है।

 कथानक 
सोनू दिल्ली (इमरान हाश्मी) दिल्ली का एक छोटा-मोटा हथियारों का व्यापारी है। जब एक कड़क पुलिस अफसर एसीपी प्रताप रघुवंशी उससे पूछताछ करता है तब वह उसका खबरी बन जाता है।

हालांकि वह एसीपी की सहायता कर रहा होता है उसे जेल में कुछ समय के लिए भेज दिया जाता है। वह एसीपी को गैरकानूनी हथियारों के माफिया के बारे में लाचार होकर सारी जानकारी देता रहता है। परन्तु जब सोनो डॉ॰ जान्हवी तोमर (ईशा गुप्ता) से प्यार करने लगता है तब वह यह सारे काम छोड़ने की कोशिश करता है। एसीपी प्रताप जो हथियारों के गोरख धंदे के मुखिया को पकड़ने के लिए तत्पर है सोनू को अपना खबरी बने रहने के लिए मन रहता है और उसे इसके बदले इनाम देने का वादा करता है। अपनी पत्नी को अँधेरे में रख कर सोनू हथियारों के तस्करों की एक बड़ी टोली में शामिल हो जाता है।

सोनू को तब बड़ा झटका लगता है जब उसे पता चलता है की जान्हवी के पिता मंगल सिंह तोमर दिल्ली के हथियारों के धंदे के सर्गानाह है।

 पात्र 
 इमरान हाश्मी - सोनू दिल्ली
 रणदीप हूडा - एसीपी प्रताप रघुवंशी
 ईशा गुप्ता - जान्हवी तोमर

 संगीत 
फ़िल्म का संगीत प्रीतम द्वारा रचा गया है जिसे फ़िल्म ब्लड मनी के साथ रिलीज़ किया गया था। से समिक्षों द्वारा काफ़ी सराहा गया। द टाइम्स ऑफ़ इण्डिया ने इसे ४/५ सितारें दिए। बोलीवुड हंगामा के जोगिन्दर टुटेजा ने से ५ में से ४ सितारे देते हुए इसे एक बेहतरीन अल्बम कहा।

 सन्दर्भ 

 बाहरी कड़ियाँ 
 
श्रेणी:भारतीय फ़िल्में

श्रेणी:2012 में बनी हिन्दी फ़िल्म
बिलगे ख़ागान

thumb|230px|ओरख़ोन नदी के पास खड़ा की गई ऐसी शिलाएँ बिलगे ख़ागान के लिए स्मारक थीं और इनपर पुरानी तुर्की भाषा की सबसे प्राचीन ज्ञात लिखाई है
बिलगे ख़ागान (Bilge Qaghan, जन्म: ६८३ या ६८४ ईसवी, मृत्यु: ७३४ ईसवी) गोएकतुर्क ख़ागानत का एक ख़ागान (सर्वोच्च ख़ान शासक) था। उसके कारनामों का बखान प्रसिद्ध ओरख़ोन शिलालेखों में मिलता है।

 नाम 
जैसा कि उस ज़माने के तुर्की शासकों में रस्मी था, बिलगे का वास्तविक नाम कुछ और था और शासक बनने के बाद कुछ और रखा गया। उसका व्यक्तिगत नाम चीनी सूर्त्रों के हवाले से अशीना मोजिलियान (阿史那默棘連, Ashǐnà mòjílián) था लेकिन ख़ागान बन जाने के बाद उसका पूरा औपचारिक राजसी नाम 'तेंगिरितेग तेंगिरिदे बोल्मुश तुरुक बिलगे ख़ागान' बना, जो पुरानी तुर्की लिपि में 10px10px10px 10px10px10px10px10px 10px10px10px10px 10px10px10px10px10px 10px10px10px10px10px10px 10px10px10px10px10px10px (Teŋiriteg Teŋiride bolmuš Türük Bilge qaγan) लिखा जाता था। ध्यान दें कि इस नाम में मंगोल लोगों के पारम्परिक देवता तेन्ग्री का नाम भी सम्मिलित है।

 राजकाल 
७१६ में गोएकतुर्कों के दुसरे ख़ागान, ख़ापागान ख़ागान (Qapaghan Qaghan) को तोक़ुज़ ओग़ुज़ (Toquz Oghuz) नामक नौ तुर्की क़बीलों के परिसंघ ने मार डाला और उसका कटा हुआ सिर चीनी राजदूत के साथ चीन के चांगआन शहर भेजा।The Turks: Early agesVolume 1 of The Turks, Cem OÄŸuz, ISBN 975-6782-55-2, 9789756782552The Turks: Early ages , Hasan Celāl Güzel, Cem Oğuz, Osman Karatay, Yeni Türkiye, 2002, ... His cut head was taken to China by Ho Ling-ch'iian, the Chinese envoy, who was with the Bayirkus at the time ... Bilge repeatedly stated his wish to marry a Chinese princess. When the Emperor Hsiiang-tsung accepted, he sent Ko-chie-li-pi to thank, and offered to begin the marriage preparations ... There are no records in the sources as to why he poisoned Bilge. However, Buyruk Chor has gone to China a few times as an envoy ... इसके बाद उसका बेटा इनेल ख़ागान (Inel Qaghan) गद्दी पर बैठा हालाँकि यह हक़ उसके चचेरे भाई मोजिलन का बनता था। मोजिलन के भाई और सेना के सिपहसलार कूल तेगिन (Kul Tegin) ने इनेल के खिलाफ़ विद्रोह किया और उसे मारकर मोजिलन को गद्दी पर बैठाया। उसका नया राजसी नाम 'बिलगे ख़ागान' रखा गया जिसका मतलब 'समझदार मुखिया' था।

बिलगे का साम्राज्य कैस्पियन सागर से मंचूरिया के विशाल स्तेपी क्षेत्र पर विस्तृत था। उसने चीन के पश्चिमी इलाक़ों पर भी हमला करके उन्हें हथिया लिया। लेकिन उसने फिर चीन के तंग राजवंश से शांति बहाल करनी चाही और चीनी सम्राट से एक चीनी राजकुमारी की मांग करी ताकि दोनों देशों में सम्बन्ध कायम हो सकें। चीनी सम्राट राज़ी हो गया लेकिन इस दौरान बिलगे को बुयरुक चोर (Buyruk Chor) नामक आदमी ने ज़हर दे दिया जिस से बिलगे मरने लगा। ऐतिहासिक स्रोतों से यह ज्ञात नहीं है कि उसने बिलगे को विष क्यों दिया लेकिन यह पता है कि बुयरुक दूत बनकर चीन एक से अधिक दफ़ा गया था तो हो सकता है कि चीनियों ने छुपकर चाल चली हो। बिलगे मर गया लेकिन मरते-मरते उसने बुयरुक के पूरे परिवार को भी मरवा कर दंड दिया।

बिलगे के लिए स्मारक के रूप में ओरख़ोन नदी के पास शिलाएँ खड़ी की गयी जिसपर इतिहास के सबसे पुराने ज्ञात तुर्की भाषा के लेख हैं और जिन्हें ओरख़ोन शिलालेखों के नाम से जाना जाता है।

 इन्हें भी देखें 
 गोएकतुर्क
 ख़ागान

 सन्दर्भ 

श्रेणी:गोएकतुर्क
अंतू

अंतू (Antu) भारत के उत्तर प्रदेश राज्य के प्रतापगढ़ ज़िले में स्थित एक नगर है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
दूसरे विश्वयुद्ध के दौरान यहाँ से सूत/सुतली (सन की बनी हुई) का निर्यात बड़ी मात्रा में हुआ था, जो सैन्य कार्यवाही के लिए बेहद उपयोगी साबित हुआ था। यहाँ के प्रसिद्ध स्थल माँ चंडिका देवी धाम, माँ सती देवी धाम और माँ जालिपा देवी धाम हैं।

 साहित्य 
साहित्यिक दृष्टि से भी यह नगर काफी समृद्ध रहा है। जमुई खा आजाद अंतू से 7 किमी दूर गोबरी के प्रसिद्ध अवधी साहित्यकार हुए जिन्हें अवधी का रसखान कहा जाता है। युवा साहित्यकार शिवम तिवारी भी अंतू के ही निवासी हैं।

 दर्शनीय स्थल/धार्मिक स्थल 
 माँ सती देवी धाम (100 मीटर दूर)
 माँ जालिपा देवी धाम (पुरानी बाजार, 1 किमी दूर)
 चण्डिका देवी धाम (3 किमी दूर)
 कालिकन देवी धाम (5 किमी दूर)

 इन्हें भी देखें 
 प्रतापगढ़ ज़िला, उत्तर प्रदेश

 सन्दर्भ 

श्रेणी:प्रतापगढ़ ज़िला, उत्तर प्रदेश
श्रेणी:उत्तर प्रदेश के नगर
श्रेणी:प्रतापगढ़ ज़िले, उत्तर प्रदेश के नगर
रमाशंकर कौशिक

रमाशंकर कौशिक (जन्म २ अप्रैल १९३१-मृत्यु २९ नवम्बर २००८) एक समाजवादी नेता, चिन्तक और विचारक का जन्म ग्राम गजरौला, उत्तर प्रदेश मैं पिता शिवप्रसाद और माता खिलोनियाँ देवी के घर मैं हुआ था| लखनऊ युनिवेर्सिटी से छात्र जीवन में आचार्य नरेन्द्र देव से प्रभावित होकर राजनीति में आये फिर डा राम मनोहर लोहिया व रामसेवक यादव के साथ कदम से कदम मिलाकर समाजवाद को धार देने में लग गए| पूर्व लोकसभा अध्यक्ष रवि राय और पूर्व प्रधानमंत्री चंद्रशेखर के साथ मिलकर १९५२ में बनारस में समाजवादी युवक संघ का का प्रथम सम्मलेन कराया और समाजवादी आन्दोलन में जुट गए | १९७७(जनता पार्टी) मैं उत्तर प्रदेश विधान सभा के सदस्य के रूप में चुने गए उसके बाद १९७८ से लेकर १९८० तक उत्तर प्रदेश सरकार में श्रम, आबकारी एवं स्वास्थ विभाग के मंत्री के रूप में कार्य किया| १९८५ में दुबारा उत्तर प्रदेश विधान सभा के सदस्य के रूप में (कांग्रेस -जे) से चुने गए |१९८५-८६ में लोक-लेखा समिति के अध्यक्ष रहे .१९८९ में चुनाव हारे फिर १९९० में विधान परिषद् उत्तर प्रदेश के सदस्य बने और नेता सदन के साथ -२ उच्च शिक्षा मंत्री बने | ४ नवम्बर १९९२को बेगम हज़रात महल पार्क में मुलायम सिंह यादव के नेतृत्व में जनेश्वर मिश्र, ब्रजभूषण तिवारी, मोहन सिंह, रेवती रमण सिंह, भगवती सिंह, आज़म खान, बेनी प्रसाद वर्मा, रामसरन दास आदि के साथ मिल कर समाजवादी पार्टी की स्थापना की व १९९३ में नगर बिकास मंत्री बने उत्तराखंड का निर्माण कौशिक कमेटी की सिफ़ारिशो के आधार पर हुआ था| उत्तर प्रदेश का पंचायती राज कानून को कौशिक जी ने लोहिया जी के सपनो को ध्यान में रखते हुए बनाया जो मूल रूप में विधान सभा में पास हुआ फिर १९९५ से १९९६ तक विधान परिषद् में नेता विपक्ष रहे | १९९८ में राज्य सभा के सदस्य के रूप में समाजवादी पार्टी की और से चुने गए |२००२ में राज्य सभा के पेनल में चुने गए एवं समय -२ पर कार्यवाही का संचालन किया|

सन्दर्भ

श्रेणी:1931 में जन्मे लोग
श्रेणी:२००८ में निधन
श्रेणी:लोक सभा सदस्य
श्रेणी:राज्यसभा सदस्य
श्रेणी:भारतीय समाजवादी
तोकमोक

thumb|240px|तोकमोक शहर के एक चौराहे पर मिग (MIG) हवाई जहाज़ स्मारक
तोकमोक (किरगिज़: Токмок, अंग्रेज़ी: Tokmok) मध्य एशिया के किर्गिज़स्तान देश के चुय प्रांत में एक शहर है। यह किर्गिज़स्तान के उत्तर में राष्ट्रीय राजधानी बिश्केक से पूर्व में चुय नदी और काज़ाख़स्तान की सरहद के पास स्थित है। सन् २००४ से १९ अप्रैल २००६ तक यह चुय प्रांत की राजधानी भी रहा था।

 विवरण और इतिहास 
तोकमोक चुय नदी की वादी के बीच में स्थित है और इस क्षेत्र पर बहुत से राज्य और साम्राज्य हज़ारों सालों से झगड़ते आए हैं। तोकमोक से ७ किमी दक्षिण-पश्चिम पर गोएकतुर्कों की पश्चिमी तुर्की ख़ागानत की राजधानी और रेशम मार्ग पर स्थित महत्वपूर्ण अक-बेशिम (Ak-Beshim) शहर के खँडहर स्थित हैं। चीन के तंग राजवंश काल में प्रसिद्ध होने वाला चीनी कवि ली बाई (Li Bai) और तुर्की भाषा के एक महत्वपूर्ण ग्रन्थ कूतादगू बिलिग (Kutadgu Bilig) का रचियता युसुफ़ ख़ास​ हाजिब बालासगूनी दोनों यही अक-बेशिम में पैदा हुए थे।

पुरातत्व-विशेषज्ञों के अनुसार तोकमोक से १५ किमी दक्षिण में सोग़दाईयों का बालासगून शहर स्थित था जो काराख़ानी ख़ानत की राजधानी भी रहा। यहाँ पर ११वीं सदी में बनी बुराना मीनार खड़ी है। यहाँ एक टीला है जो कभी एक छोटा सा क़िला हुआ करता था। इसके अलावा यहाँ क़ब्रों के पत्थर और बाल-बाल (पूर्वजों की यादगार के रूप में तराशी गई शिलाएँ) मिलते हैं। इस क्षेत्र में कुछ स्किथी लोगों के अवशेष भी मिले थे लेकिन वे अब अन्य शहरों के संग्रहालयों में प्रदर्शित हैं।

तोकमोक के स्थल पर बस्ती की स्थापना ख़ोक़न्द​ की ख़ानत​ ने १८३० ईसवी के आसपास उस राज्य के उत्तरी क्षेत्र में एक फ़ौजी छावनी और क़िला बनाने के लिए की थी। ३० साल बाद, जब इस क्षेत्र पर रूसी साम्राज्य का क़ब्ज़ा स्थापित हो रहा था, तब उन्होंने यह क़िला ढा दिया। १३ मई १८६४ को रूसी कर्नल मिख़ाईल चेरन्यानेव​ (Михайл Черняев, Mikhail Chernyayev) ने आधुनिक तोकमोक शहर की स्थापना करी। १८७८ में चुय नदी में बाढ़ के प्रकोप से अधिकांश शहर नष्ट हो गया जिस से बहुत से सरकारी दफ़्तर बिश्केक चले गए और तोकमोक शहर का महत्व घटा। किरगिज़ भाषा में 'तोकमोक' शब्द का अर्थ 'हथौड़ा' होता है।Kyrgyzstan: The Bradt Travel Guide , Laurence Mitchell, pp. 123, Bradt Travel Guides, 2008, ISBN 978-1-84162-221-7, ... The provincial town of Tokmok ('hammer' in Kyrgyz and sometimes spelled Tokmak) lies another 25km or so further east, beyond the smaller town of Ivanovka ...

 इन्हें भी देखें 
 चुय नदी
 किरगिज़स्तान

 सन्दर्भ 

 City site Tokmok (Russian)
 Forum Tokmok (Russian)
 Bord Tokmok (Russian)
 Photo Tokmok (Russian)
 Dating Tokmok (Russian)

श्रेणी:चुय प्रांत
श्रेणी:किर्गिज़स्तान के शहर
श्रेणी:मध्य एशिया के शहर
श्रेणी:किर्गिज़स्तान
बैगुल नदी

बैगुल या बहगुल (अंग्रेजी: Bahgul) एक नदी है जो जलालाबाद (शाहजहाँपुर) के भौगोलिक क्षेत्र से होकर बहती है।
अमरीका की नेशनल ज्योस्पैटियल इन्टेलीजेंस एजेंसी के सूत्रों के हवाले से इसे पूर्वी बहगुल नदी (अंग्रेजी: East Bahgul River) भी कहते हैं।
यह भारतवर्ष के प्रमुख प्रान्त उत्तर प्रदेश के जनपद शाहजहाँपुर के मैदानी इलाकों को सींचती हुई आगे चलकर रामगंगा नदी में मिल जाती है।
 बाहरी कड़ियाँ 
 https://web.archive.org/web/20160305011658/http://www.geographic.org/geographic_names/name.php?uni=-2909451&fid=2728&c=india
 http://www.mapygon.com/india/uttar-pradesh/shahjahanpur/bahgul-river/

श्रेणी:नदी
चुय प्रांत

thumb|230px|चुय नदी घाटी में खेत
चुय प्रांत (किरगिज़: Чүй областы, अंग्रेज़ी: Chuy Province) मध्य एशिया के किर्गिज़स्तान देश का सबसे उत्तरतम प्रांत है। इस प्रांत का प्रशासनिक केंद्र बिश्केक है जो किर्गिज़स्तान की राष्ट्रीय राजधानी भी है, लेकिन सन् २००३ से मई २००६ तक तोकमोक शहर चुय प्रांत की राजधानी रहा था। बिश्केक भौगोलिक रूप से इस प्रांत के क्षेत्र में आता है हालाँकि प्रशासनिक दृष्टि से अलग है। इस प्रांत का नाम चुय नदी से आया है। किर्गिज़स्तान का अधिकतर क्षेत्र पहाड़ी है लेकिन चुय प्रांत का उत्तरी भाग मैदानी और बहुत उपजाऊ है, जिस से यहाँ कृषि विस्तृत ढंग से होती है।Kyrgyzstan: The Bradt Travel Guide , Laurence Mitchell, pp. 115, Bradt Travel Guides, 2008, ISBN 978-1-84162-221-7, ... Chui, the name given to the valley and its river, is also the name of this most northerly province ...

 विवरण 
चुय प्रांत का उत्तरी इलाक़ा एक कृषि-प्रधान मैदानी क्षेत्र है जहाँ चुय नदी का पानी भी सिंचाई के लिए उपलब्ध है। सोवियत संघ के ज़माने में यहाँ की विशेष काले रंग की अत्यंत उपजाऊ मिटटी का फ़ायदा उठाने के लिए यहाँ बहुत से कृषि-सम्बन्धी उद्योग भी लगाए गए। पूरे सोवियत संघ से बहुत से समुदाय के लोग यहाँ आ बसे, जिस वजह से यहाँ के लोग किर्गिज़स्तान के अन्य भागों के मुक़ाबले अधिक विविध हैं। इस प्रांत में किरगिज़ लोगों के साथ-साथ रूसी, यूक्रेनी, जर्मन, कोरियाई और अन्य जातियों के लोग बसते हैं। चुय प्रांत के दक्षिणी भाग में किरगिज़ आला-तू के पहाड़ हैं जो तलास प्रांत की सीमा पर भी लगे हुए हैं।

 चुय प्रांत के कुछ नज़ारे 

 इन्हें भी देखें 
 तोकमोक
 चुय नदी
 किर्गिज़स्तान के प्रांत

 सन्दर्भ 

श्रेणी:चुय प्रांत
श्रेणी:किर्गिज़स्तान के प्रांत
श्रेणी:किर्गिज़स्तान
इसिक कुल प्रांत

thumb|230px|सूर्यास्त के वक़्त इसिक कुल झील
इसिक कुल प्रांत (किरगिज़: Ысык-Көл областы, अंग्रेज़ी: Issyk Kul Province) मध्य एशिया के किर्गिज़स्तान देश का पूर्वतम प्रांत है। इस प्रांत राजधानी काराकोल शहर है। इसिक कुल प्रांत का नाम प्रसिद्ध इसिक कुल झील पर पड़ा है। इस प्रांत की सीमाएँ काज़ाख़स्तान से और चीन के शिनजियांग प्रांत से लगती हैं।

 विवरण 
इसिक कुल प्रांत के उत्तरी भाग में आँख के आकार की इसिक कुल झील है जो हर तरफ़ से तियान शान की ऊँची पहाड़ियों से घिरी है। प्रांत के अधिकतर लोग इसी झील के किनारे बसते हैं, विशेषकर के पूर्वी छोर पर प्रांतीय राजधानी काराकोल में और पश्चिमी छोर पर बलिकची (Балыкчы, Balykchy) शहर में। इसिक कुल प्रांत के दक्षिणी भाग में पहाड़ और 'जैलूस' (jailoos) नाम के पहाड़ी मैदान हैं जिनपर गर्मियों में मवेशी चराए जाते हैं। तियान शान पर्वत शृंखला के सबसे ऊँचे पहाड़ प्रांत के पूर्वी हिस्से में हैं और इनमें प्रसिद्ध ख़ान तेन्ग्री पहाड़ शामिल है। तियान शान का सबसे ऊँचा पर्वत जेन्गिश चोकुसु भी इस प्रांत की चीन के साथ लगी सीमा पर स्थित है।

इसिक कुल प्रांत में सर्दियों में बहुत ठण्ड होती है और तापमान शुन्य से -२५ सेनिग्रेड तक पहुँच जाता है। फिर भी यह इसिक कुल झील की ख़ासियत है कि यह कभी नहीं जमती और 'इसिक कुल' का मतलब भी किरगिज़ भाषा में 'गरम झील' है। यह इतनी आकर्षक है और इसके इर्द-गिर्द का हवा-पानी इतना लुभावना है कि इसे 'तियान शान का मोती' कहा जाता है। सोवियत संघ के ज़माने में ग़ैर-सोवियत लोगों को इस झील तक आना सख़्त मना था लेकिन सोवियत नागरिकों के लिए एक छुट्टी मानाने का स्थान था। अंतरिक्ष में उड़ान भरने वाला पहला मानव यूरी गगारिन १९६१ में अपनी उड़ान के बाद विश्राम करने यहीं आया था और लियोनिद ब्रेझ़नेव जैसे सोवियत नेताओं और राष्ट्रपतियों ने तो इसके किनारे अपने अवकाश-घर ही बना लिए थे।Kyrgyzstan: The Bradt Travel Guide , Laurence Mitchell, pp. 136, Bradt Travel Guides, 2008, ISBN 978-1-84162-221-7, ... Throughout the late Soviet period Lake Issyk-Kul was strictly off-limits for non-Soviet citizens, although during this same period the lake was developed as a holiday destination for citizens of the USSR ... natural beauty, clean air and pleasant summer climate ... Yuri Gagarin journeyed here for well-earned rest and recuperation after his pioneering space mission in 1961 ... Leonid Brezhnev himself had a dacha built ...

सन् २००९ की जनगणना में प्रांत के ८६.२% लोग किरगिज़ समुदाय के थे और ८.०% लोग रूसी समुदाय के थे। इसके अलावा यहाँ काज़ाख़, उइग़ुर, कालमूक, उज़बेक, तातार और अन्य जातियों के छोटे समुदाय भी रहते हैं।

 इसिक कुल प्रांत के कुछ नज़ारे 

 इन्हें भी देखें 
 इसिक कुल
 काराकोल
 किर्गिज़स्तान के प्रांत
 ख़ान तेन्ग्री

 सन्दर्भ 

श्रेणी:इसिक कुल प्रांत
श्रेणी:किर्गिज़स्तान के प्रांत
श्रेणी:किर्गिज़स्तान